ศบค. ผ่อนคลายมาตรการให้ร้านอาหาร ห้างสรรพสินค้า
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า ที่ประชุม ศบค. วันนี้ ไม่มีการปรับสีพื้นที่สถานการณ์ แต่มีการปรับมาตรการควบคุมโรคที่เข้มงวดมากขึ้น อนุญาตให้เปิดกิจการกิจกรรมเพิ่มเติมตามความพร้อมและความจำเป็น ทั้งนี้เพื่อให้ประชาชนดำเนินชีวิตใกล้เคียงปกติมากที่สุด รวมทั้งมีการพิจารณารอบด้านทางเศรษฐกิจและสังคมผอ.ศปก.ศบค. ได้เสนอข้อพิจารณาการควบคุมโรค เป็นการนำเสนอมาตรการที่มาจากผู้ที่เกี่ยวข้องทั้งผู้ประกอบกิจการต่างๆ ไม่ว่าจะเป็นสมาคมผู้ค้าปลีก ห้างสรรพสินค้าสมาคมภัตตาคารไทย สภาหอการค้าไทย สมาคมผู้ประกอบการต่างๆ ที่หารือกับกระทรวงสาธารณสุขในช่วง 2 สัปดาห์ที่ผ่านมา ว่าหากจะเปิดกิจการจะทำอย่างไรให้ปลอดภัย สอดคล้องการควบคุมโรคและสถานการณ์การแพร่ระบาด ดังนั้นจึงจะต้องปรับตัว ปรับกลยุทธ์ เพื่อสร้างความมั่นใจในการควบคุมโรคให้สอดคล้องกับมาตรการฟื้นฟูเศรษฐกิจได้อย่างปลอดภัย เป็นการควบคุมโรคแนวใหม่ที่สมดุลกับการดำเนินชีวิตที่ปลอดภัยจาก covid-19โดยวันนี้ไม่ได้มีการปรับสีพื้นที่ควบคุมสูงสุดและเข้มงวด หรือสีแดงเข้ม ยังคงเป็น 29 จังหวัดเช่นเดิม รวมทั้งให้คงมาตรการทางสังคม ทั้ง work from home และเคอร์ฟิว อย่างน้อย 14 วัน และมีการยกระดับมาตรการป้องกันโรคส่วนบุคคล แบบครอบจักรวาล รวมทั้งมาตรการองค์กรเพื่อลดผู้ป่วยอาการหนักและเสียชีวิต ยกระดับมาตรการป้องกันควบคุมโรคเพื่อการเปิดกิจการกิจกรรมให้ปลอดภัยและยั่งยืน โดยหลักการ covid free settings และ universal prevention สำหรับสถานที่เสี่ยงและกลุ่มเสี่ยง การเปิดกิจการกิจกรรมในพื้นที่ควบคุมสูงสุดและเข้มงวดภายใต้มาตรการที่กำหนด การเดินทางข้ามจังหวัด ได้แก่ การเดินทางข้ามจังหวัดจากพื้นที่ควบคุมสูงสุดและเข้มงวด/ การเปิดบริการร้านอาหาร/ การปรับมาตรการสำหรับกิจการห้างสรรพสินค้า ศูนย์การค้า community mall/ การเปิดกิจการกิจกรรมบางประเภท/ การใช้อาคารสถานศึกษา/ รวมทั้งการเปิดใช้สนามกีฬาส่วนมาตรการ universal prevention หรือการป้องกันการติดเชื้อแบบครอบจักรวาลเป็นการระมัดระวังป้องกันตนเองขั้นสูงสุดตลอดเวลาของทุกคนไม่ว่าจะเป็นบุคลากรทางการแพทย์หรือประชาชนทั่วไปให้ปลอดภัยจากการติดเชื้อ covid-19 แม้ยังไม่พบว่ามีความเสี่ยง ซึ่งกระทรวงสาธารณสุข เน้นย้ำว่า ขอให้คิดเสมอว่าคนที่อยู่รอบตัวเราแม้จะสนิทสนม เป็นผู้ติดเชื้อโควิดแฝง นำเชื้อมาแพร่ให้เรา หรือเราอาจเป็นผู้ติดเชื้อโดยไม่มีอาการ มีโอกาสไปแพร่เชื้อให้กับคนใกล้ชิดได้ รวมทั้งผู้ที่อยู่อาศัยกับผู้ที่มีโรคเรื้อรัง หรือผู้สูงอายุ ให้เว้นระยะห่างอย่างน้อย 1-2 เมตรในทุกสถานที่สำหรับมาตรการองค์กร covid free setting มีการจัดสิ่งแวดล้อมให้เหมาะสม มีการระบายอากาศ สุขอนามัยที่เหมาะสม เว้นระยะห่าง /มาตรการสำหรับผู้ประกอบการ จะมีการระดมฉีดวัคซีนให้กับบุคคลกลุ่มนี้ ไม่ว่าจะเป็นร้านอาหาร ร้านตัดผม ร้านนวด ให้ครอบคลุม 2 เข็มโดยเร็วที่สุด สนับสนุนให้ตรวจหาเชื้อแบบ ATK ที่เข้าถึงได้โดยง่าย ประกอบการก็สามารถจัดหามาตรวจให้กับพนักงานได้ทุกสัปดาห์ /ส่วนลูกค้าจะต้องให้ความร่วมมือ ต้องฉีดวัคซีนให้ครบตามเกณฑ์ ต้องตรวจหาเชื้อ ATK ภายในระยะเวลา 7 วัน ซึ่งจะทำให้ผู้ประกอบการสามารถเปิดกิจการได้มากขึ้น แต่จะต้องมีการกำกับติดตามอย่างใกล้ชิด ซึ่งที่ประชุมเห็นชอบให้บังคับใช้มาตรการดังกล่าวในวันที่ 1 กันยายนนี้ ดำเนินการในพื้นที่นำร่องเฉพาะสถานบริการ/สถานประกอบการที่มีความพร้อม โดยจะต้องได้รับความเห็นชอบจากคณะกรรมการโรคติดต่อจังหวัดพญ.อภิสมัย กล่าวว่า มาตรการของ ศปก.ศบค.ในระยะต่อไป รัฐบาลสามารถนำเข้าวัคซีนได้อย่างต่อเนื่อง รวมทั้ง ATK ได้รับการเร่งรัดให้ประชาชนเข้าถึงได้มากขึ้น มาตรการควบคุมโรคภาครัฐจะต้องมีความพร้อมในการดูแลมาตรการต่างๆ ส่วนภาคเอกชน/สถานประกอบการ จะต้องกำหนดมาตรการ covid free setting ได้อย่างเข้มงวด พนักงาน และลูกค้าได้รับการดูแลอย่างเหมาะสม ส่วนการส่งต่อผู้ป่วยและการรักษา ขณะนี้สถานการณ์เตียงปรับได้ดีขึ้น เพราะมีการแยกผู้ป่วยระดับที่มีอาการเล็กน้อยหรือไม่มีอาการ ให้รักษาในระบบ home isolation ทำให้สถานภาพเตียงระดับสีเหลืองและสีแดง มีสภาพคล่องที่ดีขึ้นนอกจากนี้ ศบค. ได้พิจารณาการดูแลประชาชนที่ได้รับผลกระทบ มีการเยียวยาอย่างเหมาะสม ซึ่งอนุญาตให้มีการเปิดกิจการ/กิจกรรมในครั้งนี้ จะทำให้ประชาชนกลับมาประกอบอาชีพของตนเองได้ เป็นการบรรเทาความเดือดร้อนได้ในระดับหนึ่งขณะที่มาตรการเร่งรัดการฉีดวัคซีนตามลำดับความเร่งด่วน โดยเน้นบุคคลกลุ่มเสี่ยง เช่น ผู้สูงอายุ ผู้ป่วย 7 กลุ่มโรค และหญิงมีครรภ์ตั้งแต่ 12 สัปดาห์ขึ้นไป รวมทั้งกิจการ/กิจกรรมเสี่ยง เช่น พนักงานร้านตัดผม พนักงานส่งอาหาร รวมทั้งเร่งฉีดวัคซีนในพื้นที่เสี่ยง 29 จังหวัด ที่เป็นพื้นที่ควบคุมสูงสุดและเข้มงวดให้ได้มากที่สุดและเร่งรัดโอกาสการเข้าถึงชุดตรวจ ATK สำหรับการเดินทางข้ามจังหวัดจากพื้นที่ควบคุมสูงสุดและเข้มงวด หรือสีแดง ขอความร่วมมือให้เลื่อนการเดินทาง หรือเดินทางเมื่อมีเหตุจำเป็นเท่านั้น ระบบขนส่งสาธารณะ จำกัดจำนวนผู้โดยสารไม่เกิน ร้อยละ 75 สวมหน้ากากอนามัยตลอดเวลา ห้ามรับประทานอาหาร มาตรการสำหรับรถโดยสาร หรือรถตู้ ระยะทางไกลควรแวะพักทุก 2-3 ชั่วโมงเพื่อระบายอากาศกิจการร้านอาหารสามารถเปิดให้นั่งหน้าร้านได้ร้อยละ 50 ห้างสรรพสินค้าสามารถเปิดได้แบบมีเงื่อนไขคือ ร้านเสริมสวย สามารถเปิดได้เฉพาะร้านตัดผมเท่านั้น โดยต้องมีการนัดหมายจองคิวล่วงหน้า เพื่อหลีกเลี่ยงลูกค้าเข้าไปแออัด /ร้านนวดเปิดได้เฉพาะนวดเท้า /คลินิกเสริมความงามเปิดได้เฉพาะจำหน่ายสินค้าเท่านั้นและต้องมีการนัดหมายล่วงหน้าเช่นกัน ร้านอาหารในห้างสรรพสินค้าสามารถเปิดได้ ตามเงื่อนไขส่วนสถานประกอบการที่ยังไม่สามารถเปิดได้ ได้แก่ สถาบันกวดวิชา โรงภาพยนตร์ สปา สวนสนุก สวนน้ำ ฟิสเนสสระว่ายน้ำ ห้องประชุมจัดเลี้ยง ส่วนผู้ประกอบการจะต้องดำเนินการตามมาตรการควบคุมโรคอย่างเคร่งครัดมีการกำกับติดตามจากสภาหอการค้าไทย คณะกรรมการโรคติดต่อจังหวัด และ กทม. โดยสามารถเปิดบริการได้ถึง 20.00 น.กิจการที่อยู่นอกห้างสรรพสินค้าที่สามารถเปิดได้ ได้แก่ ร้านเสริมสวย ร้านตัดผมแต่งผม ร้านนวด โดยเน้นย้ำให้มีการจองล่วงหน้าและใช้เวลาจำกัด ส่วนสถานศึกษายังไม่เปิดเรียน แต่ให้พิจารณาใช้อาคารสถานศึกษาได้ โดยต้องผ่านความเห็นชอบจากผู้แทนกระทรวงศึกษาธิการ กระทรวงอุดมศึกษาวิทยาศาสตร์วิจัยและนวัตกรรมในพื้นที่ ร่วมกับคณะกรรมการโรคติดต่อจังหวัดและกรุงเทพมหานครส่วนการเปิดใช้สนามกีฬาและสวนสาธารณะ สามารถเปิดได้แบบยังไม่มีผู้ชม แล้วจำกัดผู้เข้าร่วมกิจกรรม โดยต้องขออนุญาตคณะกรรมการโรคติดต่อจังหวัด โดยจัดกิจกรรมได้ไม่เกิน 20.00 น. เช่นกัน